钦定古今图书集成/明伦汇编/官常典/第604卷 > 陈文衡
## 钦定古今图书集成/明伦汇编/官常典/第604卷 > 陈文衡

按《广东通志》：“文衡，字惟平，江西鄱阳人。万历十六年，
由进士任广东按察司副使，摄罗定道篆。升州之初，
草创未备，文衡抑豪右，正风俗，兴利革弊，奖廉劾贪，
风采凛然。事无巨细，悉归裁决。一时狐鼠闻风解去。
开河辟路，兴学徙城，迁营斩叛，刊为善后图说，使继
至者祖习而行之，功德在人。故举祀名宦。”